《赋甘露门送李御史之西台》
元代·乃贤

雉观银河近，天清鼓角空。女墙秋色外，仙掌月华中。

双阙当关树，高城绕汉宫。使君骢马入，按辔立西风。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。